Ҳотам Аъзамқулов

Ҳотам Аъзамқулович Аъзамқулов  (04.12.1936) — доктори илмҳои иқтисод (1970), профессор (1971). 
 Зиндагинома
Ҳотам Аъзамқулович Аъзамқулов Донишгоҳи давлатии Тоҷикистон ба номи В.И. Ленинро (1960) хатм намудааст. Дар вазифаҳои муаллими калон, дотсент, профессори кафедра, котиби кумитаи партиявии Донишгоҳи давлатии Тоҷикистон ба номи В.И. Ленин ва декании факултаи иқтисод ва идораи Донишгоҳи миллии Тоҷикистон) солҳои 1968-1969 ба уҳда доштанд. Раиси колхоз, мудири Маркази таълимӣ –фосилавиии Донишкадаи андоз ва ҳуқуқ, проректори Донишгоҳи давлатии ҳуқуқ, бизнес ва сиёсати Тоҷикистон кор кардааст. Яке аз муассисони нахустин шӯрои илмӣ оид ба ихтисоси иқтисоди сиёсӣ ва муаллифони курси лексияҳо барои иқтисоди  сиёсӣ бо забони тоҷикӣ мебошанд. Вакили Шӯрои халқии шаҳри Душанбе, ноҳияи Роҳи Оҳан ва шаҳри Истаравшан интихоб шудааст. Нафақахур, раиси Ассотсиатсияи «Боғи калон» (шаҳри Истаравшан) мебошад. Ба 20 нафар номзадҳо ва 2 нафар докторони илмро роҳбарӣ намудааст. Муаллифи зиёда аз 100  асари илмӣ мебошанд.
Бо медалҳо ва ифтихорномаҳои ШО ҶШС  Тоҷикистон, нишони «Аълочии маорифи халқи ҶТ» мукофотонида шудааст.
Оид ба тарзи сотсиалистии истеҳсолот дар Тоҷикистон, роҳҳои пешбурди иқтисоди мамолики қафомонда, инқилоби илмӣ-техникӣ, тараққиёти иқтисоди ҷумҳуриҳои Осиёи Миёна ва ғайра қариб сад кори илмӣ ба табъ расондааст.
 Осор  
 Ғалабаи тарзи сотсиалистии истеҳсолот дар Тоҷикистон. – Д., 1964;  
 Ликвидация технико-экономической отсталости народов советского Востока. – Д., 1969;  
 Таълимоти ленинӣ дар бораи роҳи ғайрикапиталистии тараққиёти мамлакатҳои қафомонда дар замони ҳозира. – Д., 1970;  
 Теория и практика перехода народов ранее отсталых стран к социализму и коммунизму: Дисс…доктора эконом. наук. – Л., 1970;  
 Курси лексияҳо аз иқтисоди сиёсӣ. Васоити таълимӣ. – Д., 1974;  
 Экономика Таджикистана – неотъемлемая часть народно-хозяйственного комплекса стран Советов. – Д., 1974;  
 Курси лексияҳо аз иқтисоди сиёсӣ. – Д., 1975;  
 Некоторые политико-экономические проблемы формирования территориально-производственных комплексов и выравнивания уровней развития союзных республик. – Свердловск, 1978;  
 Революцияи илмӣ-техникии замони ҳозира ва барпо кардани базаи моддӣ-техникии коммунизм. – Д., 1979.Арбобони илми тоҷик (асри ХХ-аввали асри ХХI) / Муаллиф-мураттиб Ёрмуҳаммади Сучонӣ. – Душанбе, 2017. – С. 73


 Пайвандҳо 
 факултаи иқтисод ва идора

 Эзоҳ 

Гурӯҳ:Олимони Тоҷикистон
Гурӯҳ:Омӯзгорон аз рӯи алифбо
Гурӯҳ:Омӯзгорони Тоҷикистон
Гурӯҳ:Иқтисодшиносони Тоҷикистон
Гурӯҳ:Олимони Донишгоҳи миллии Тоҷикистон